2. ΒΑΣΙΛΙΚΟΝ ΔΙΑΤΑΓΜΑ υπ' αριθ. 71 της 21/26 Ιαν. 1970 (ΦΕΚ Α΄ 20) Περί ιδρύσεως κλάδου γυμναστών εις το εν Ιωαννίνοις Τμήμα της Φυσικομαθηματικής Σχολής του Πανεπιστημίου Θεσσαλονίκης. Έχοντες υπ' όψει:α)Τα άρθρ. 31 (παρ. 3 και 4) του Ν.Δ. 3974/1959, 1 και 2 του Ν.Δ. 4417/1964, 7 του Α.Ν. 91/1967, 4 και 5 του Β.Δ. 617/1967, β)το υπ' αριθ. 223/1966 Β.Δ/μα, γ)την υπ' αριθ. 5724/Δ/7.3.1969 απόφασιν του Υπουργού Προεδρίας Κυβερνήσεως, δ)την γνώμην της Φυσικομαθηματικής Σχολής και της Συγκλήτου του Πανεπιστημίου Θεσσαλονίκης, εκφρασθείσαν κατά τας συνεδρίας αυτών την 3.3.69 και 19.3.69 αντιστοίχως, ε)την υπ' αριθ. 705/15.10.1969 σύμφωνον γνωμοδότησιν του Α.Σ.Δ.Υ. και ς)την υπ' αριθ. 932/20-11-1969 γνωμοδότησιν του Συμβουλίου Επικρατείας, προτάσει των Ημετέρων επί της Εθνικής Παιδείας και Θρησκευμάτων, Προεδρίας Κυβερνήσεως και Οικονομικών Υπουργών, απεφασίσαμεν και διατάσσομεν: Άρθρ.1.-1.Ιδρύεται παρά τω εν Ιωαννίνοις Τμήματι της Φυσικομαθηματικής Σχολής του Πανεπιστημίου Θεσσαλονίκης κλάδος γυμναστών, περιλαμβάνων μίαν θέσιν γυμναστού επί βαθμώ πρωτοβαθμίου καθηγητού έως και του βαθμού του Επόπτου. 2.Το παρά τω ως άνω τμήματι υπηρετούν προσωπικόν Σωματικής Αγωγής θα εξυπηρετή και το εν Ιωαννίνοις Τμήμα της Φιλοσοφικής Σχολής. Άρθρ.2.-Αι κείμεναι περί Γυμναστών του Πανεπιστημίου Θεσσαλονίκης διατάξεις έχουν εφαρμογήν και επί του δια της προηγουμένης παρ. 1 του παρόντος ιδρυομένου κλάδου Γυμναστών. 